Analize și opinii 


Lucian Sârbu: “Învăţământul superior e 
în mod clar într-o fundătură.” 

O doamnă profesoară din Timișoara, de fapt conf. univ. dr. la Universitatea de Vest, se plânge că studenții 
dânsei (la Litere, să fim bine înţeleși!) nu mai citesc romane. 

Treaba asta e la fel de absurdă ca și cum ai vedea studenţi la Mate-Info care nu vor să rezolve probleme sau 
studenți la Medicină care nu vor să înveţe care sunt organele interne. 

Şi se întreabă care ar putea fi soluţia. Probabil mulţi universitari se întreabă același lucru. Învățământul 
superior e în mod clar într-o fundătură. 

Soluţia e simplă și e aceeași de 1000 de ani, de 2000 de ani, de când există Akademia, și Universităţi, și școli 
superioare: dacă tot ce-i interesează pe acești studenţi e să ia o diplomă, atunci nu le mai daţi diplome pe 
degeaba. Nu-i mai treceţi examenele, câtă vreme ei sunt bâte. Nu mai permiteţi tuturor analfabeţilor să 
termine o facultate. Nu mai faceţi din absolvirea unei facultăţi un drept în sine. Absolvirea unei facultăţi trebuie 
să fie un drept doar pentru cei care învaţă și care se ridică la anumite standarde. 

În rest, ce să zic?... lumea are nevoie și de mecanici, tractoriști, sudori, bucătari și multe alte meserii care nu 


necesită studii superioare și din care se poate câștiga foarte bine. Ştiţi că un stivuitorist pe reach-truck poate 
ajunge după câţiva ani de experienţă la 6-7.000 de lei, net? Ca să ai permis de stivuitorist nici nu-ţi trebuie 

mi-a Zis el, „amândoi aveau IQ 10U... impreună! l-am ţinut 3 luni și după ce n-am avut ce tace cu ei, câ nu se 
lipea nimic de ei, a trebuit să-i dau afară.” 

Partea interesantă a poveștii vine acum. „Unuia dintre ei i-am zis în față: “Băi băiatule, tu ești prea prost. Fă 
altceva, că tu nu ești inginer.' Dar ce crezi că au făcut după ce i-am dat eu afară? Și-au trecut imediat în CV că 
au lucrat la mine şi după vreo două săptămâni se angajaseră amândoi pe la câte o multinațională, la X și Y. Și 
cel mai tare e că pe ăla pe care l-am făcut prost în față l-am întâlnit recent pe stradă, întâmplător, și mi s-a 
lăudat că lucrează la multinaţionala X unde proiectează sisteme xyz. Bă, ești nebun, păi ca să proiectezi 
sisteme xyz trebuie să știi carte, nu glumă. Ce dracu' o proiecta ăla acolo, numai el știe.” 

Ba nu, nu e greu de ghicit ce proiectează: ceva pe care multinaţionala X va lua o droaie de bani, și când va fi 
să vină un cutremur se va prăbuși, dar cum multinaţionala X are bani de avocaţi fără număr, fără număr, 
probabil va fi ca la Colectiv, adică vor pica de proști niște pompieri și vreun funcţionar de la primărie. 

Dând diplome universitare unora care nu le merită ne furăm singuri căciula. Ne imaginăm că societatea 
noastră are o mulțime de profesori, economiști, medici, ingineri, arhitecţi etc. și de fapt majoritatea acestor 
„absolvenţi” abia dacă sunt buni de Glovo. 

